cyanic-selkie/wikianc huggingface dataset:
Νικόλαος του Λίχτενσταϊν
Βιογραφία
Το 1973-74 ήταν επιστημονικός βοηθός της Διεθνούς Επιτροπής του Ερυθρού Σταυρού στη Γενεύη. Το 1975-76 εργάστηκε για τα δικαστήρια στο Βαντουτς. Το 1977-78 έγινε σύμβουλος του Γραφείου Διεθνών Σχέσεων της κυβέρνησης του Λίχτενσταϊν. Το 1979-89 ήταν μόνιμος αντιπρόσωπος του Λίχτενσταϊν στο Συμβούλιο της Ευρώπης, στο Στρασβούργο. Το 1986-2017 ήταν πρέσβης του Λίχτενσταϊν στο Βατικανό, το 1989-96 στην Ελβετία και το 1996-2010 στο Βέλγιο.
Οικογένεια
Νυμφεύτηκε το 1982 τη Μαργαρίτα των Βουρβόνων-Πάρμας, κόρη του Ιωάννη μεγάλου δούκα του Λουξεμβούργου και έχει τέκνα:
Πηγές
Κατηγορία:Οίκος του Λίχτενσταϊν
Υακίνθια
Τα Υακίνθια ήταν μία αρχαία ελληνική θρησκευτική τοπική εορτή, από τις σημαντικότερες, που γινόταν στις Αμύκλες, κοντά στη Σπάρτη, κάθε χρόνο τον μήνα Υακίνθιο, αντίστοιχο του Ιουνίου ή των αρχών του αττικού Εκατομβαιώνα. Το όνομα προήλθε από τον Υάκινθο, τον πανέμορφο ερωμένο του θεού Απόλλωνα. Σχετικές πληροφορίες μας δίνουν ο Αθήναιος και ο Δίδυμος. Ο Ξενοφών στα «Ελληνικά» (Δ΄ 5, 11) γράφει ότι οι Σπαρτιάτες διέκοπταν ακόμα και τις εκστρατείες τους ώστε να μπορούν να παρευρίσκονται στα Υακίνθια. Ο Παυσανίας αναφέρει ότι έφθαναν στο σημείο να διαπραγματεύονται ανακωχές ειδικά για τον λόγο αυτό. Σύμφωνα με τον Θουκυδίδη, κατά τη Νικίειο ειρήνη οι Αθηναίοι, σε ένδειξη «καλής θελήσεως» προς τη Σπάρτη, υποσχέθηκαν να βοηθήσουν στη διεξαγωγή των εορταστικών εκδηλώσεων των Υακινθίων.
Η γιορτή λάβαινε χώρα στην ιερή Υακινθίδα οδό έξω από τις Αμύκλες και διαρκούσε τρεις ημέρες. Η πρώτη ημέρα ήταν αφιερωμένη στον θάνατο του Υακίνθου, πένθιμη, και απαγορεύονταν τα άσματα και οι παιάνες, ενώ προσφέρονταν θυσίες για τους νεκρούς. Οι υπόλοιπες δύο ημέρες ήταν αφιερωμένες στον Απόλλωνα, ήταν χαρούμενες (ιδίως η δεύτερη) και γιορτάζονταν τόσο από τους ελεύθερους όσο και από τους δούλους (είλωτες) και τους ξένους. Κατά τη δεύτερη ημέρα οι νέοι έπαιζαν κιθάρα και αυλό ή τραγουδούσαν, ενώ άλλοι συμμετείχαν σε ιπποδρομίες. Αρκετές χορωδίες ανταγωνίζονταν στην πόλη, τραγουδώντας και χορεύοντας. Θυσιάζονταν αίγες που προσφέρονταν στις κοπίδες, υπαίθριες δεξιώσεις κάτω από σκηνές, όπου οι πολίτες προσκαλούσαν φίλους και συγγενείς. Στον Απόλλωνα προσφερόταν ένα πέπλο («χιτών») υφασμένο από παρθένες (όπως γινόταν στην Αθηνά κατά τα Παναθήναια).
Πηγές
Κατηγορία:Αρχαίες σπαρτιατικές εορτές
Άγιος Δημήτριος Ευρυτανίας
Ο Άγιος Δημήτριος είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας, το οποίο βρίσκεται στο κέντρο του νομού και είναι κτισμένο στις βορειοανατολικές πλαγιές της βουνοκορφής Καυκί (στα νότια των ανατολικών Αγράφων) σε υψόμετρο 630 μέτρων. Απέχει 52 χλμ. ΝΑ. από το Καρπενήσι και 16 χλμ. ΝΔ. από το Κερασοχώρι (έδρα του δήμου). Ως ξεχωριστός οικισμός αναφέρεται επίσημα για πρώτη φορά το 1928 να προσαρτάται στην τότε κοινότητα Χρύσου. Το 1947 με το ΦΕΚ 98Α - 15/05/1947 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης μαζί με την Γάβρινα αποτελούν την τοπική κοινότητα Αγίου Δημητρίου που ανήκει στη δημοτική ενότητα Βίνιανης του Δήμου Αγράφων και σύμφωνα με την απογραφή του 2011 έχει πληθυσμό 29 κατοίκους. Η τοπική κοινότητα Αγίου Δημητρίου είναι χαρακτηρισμένη ως αγροτικός ορεινός οικισμός, με έκταση 23,565 χμ² (2011).
Πληθυσμός
(σε παρένθεση ο πληθυσμός της τοπικής κοινότητας)
Πηγές
Κατηγορία:Χωριά του νομού Ευρυτανίας Κατηγορία:Δήμος Αγράφων
Βουγιοϊκή γλώσσα
Η γλώσσα του βασιλείου Μπούγιο, η οποία ονομάζεται Βουγιοϊκή γλώσσα, έχει ερευνηθεί πολύ ελάχιστα. Ωστόσο, σύμφωνα με Κινεζικές πηγές, είναι αμοιβαία κατανοητή με την γλώσσα Κογκουριό στις νότιες περιοχές στις οποίες ομιλούταν. Αυτό έχει βρεθεί με βάση τις πολύ λίγες λέξεις που έχουν βρεθεί έως τώρα.
Η γλώσσα εξαφανίστηκε τον 7ο αιώνα.
Παραπομπές
Κατηγορία:Γλώσσες της Κορέας
Φόρτσα Ιτάλια (2013)
Το Φόρτσα Ιτάλια (ιταλικά: Forza Italia, μετάφραση: Εμπρός Ιταλία σύντμ.: FI) είναι λαϊκιστικό και χριστιανοδημοκρατικό πολιτικό κόμμα στην Ιταλία. Ιδρύθηκε το 2013 και έχει την έδρα του στη Ρώμη. Από το 2013 έως και τον θάνατό του το 2023, πρόεδρος του κόμματος ήταν ο Σίλβιο Μπερλουσκόνι, πρώην πρωθυπουργός της Ιταλίας.
Το κόμμα σχηματίστηκε με διάσπαση από το κόμμα Λαός της Ελευθερίας (PdL) που διαλύθηκε το 2013. Είναι μια αναβίωση του πρώτου Φόρτσα Ιτάλια (FI) του Μπερλουσκόνι, που δραστηριοποιήθηκε τα έτη 1994 - 2009, μέχρις ότου συγχωνεύθηκε με το κόμμα Εθνική Συμμαχία (AN) και άλλα μικρά κόμματα για να σχηματιστεί ο Λαός της Ελευθερίας. Την 11η Σεπτεμβρίου 2014 το ΦΙ διαδέχθηκε το Λαός της Ελευθερίας ως μέλος του Ευρωπαϊκού Λαϊκού Κόμματος (ΕΛΚ).
Το κόμμα ΦΙ είναι πολύ μικρότερο από το πρώτο ΦΙ και το ΛτΕ στις αρχές του, επειδή στην πορεία αποσπάστηκαν οι πολιτικές ομάδες που σχημάτισαν τα κόμματα: Μέλλον και Ελευθερία (2010), Αδέλφια της Ιταλίας (2012), Νέα Κεντροδεξιά (2013), Συντηρητικοί και Μεταρρυθμιστές (2015 ) και Φιλελεύθερη Λαϊκή Συμμαχία (2015). Στις γενικές εκλογές του 2018, το ΦΙ ξεπεράστηκε από το Λέγκα Νορντ ως το μεγαλύτερο κόμμα του κεντροδεξιού συνασπισμού.
Ιστορία
Στις δημοτικές εκλογές του Μιλάνου το 2016, υποψήφιος του Φόρτσα Ιτάλια ήταν ο Στέφανο Παρίσι, ο πρώην γενικός διευθυντής της Γενικής Συνομοσπονδίας της Ιταλικής Βιομηχανίας (Confindustria) και διευθύνων σύμβουλος της τηλεπικοινωνιακής εταιρείας Fastweb. Στον δεύτερο γύρο των εκλογών, έχασε με μικρή διαφορά από τον Τζιουζέπε Σάλα του Δημοκρατικού Κόμματος. Μετά τις εκλογές, το Φόρτσα Ιτάλια χωρίστηκε σε δύο παρατάξεις: του Παρίσι που πρότεινε μία πιο παραδοσιακή κεντροδεξιά "φιλελεύθερη-λαϊκή" κατεύθυνση, και του Τότι που πρότεινε ενίσχυση της κεντροδεξιάς συμμαχίας. Κατά τον Νοέμβριο ο Μπερλουσκόνι αποκήρυξε τον Παρίσι, ο οποίος αποκρίθηκε ιδρύοντας ένα δικό του κόμμα, το Ενέργειες για την Ιταλία (EpI). Από τότε, το Φόρτσα Ιτάλια ενίσχυσε τη θέση του στο κοινοβούλιο χάρη στην εισροή βουλευτών από άλλα κόμματα. Τον Αύγουστο του 2016 ήρθαν δύο γερουσιαστές, και τον Νοέμβριο ο Μάριο Μάουρο του Λαϊκοί για την Ιταλία (PpI). Μέχρι τον Ιούνιο του 2017, στο κόμμα εντάχθηκαν 3 βουλευτές και ένας γερουσιαστής από τη Λαϊκή Εναλλακτική (AP), ένας βουλευτής και έναν γερουσιαστής από την Μικτή Ομάδα, κ.α.
Τον Ιανουάριο του 2017 ο Αντόνιο Ταγιάνι εξελέγη πρόεδρος του Ευρωπαϊκού Κοινοβουλίου, και ήταν ο πρώτος Ιταλός μετά τον Εμίλιο Κολόμπο (1977-1979). Στις γενικές εκλογές του 2018, το Φόρτσα Ιτάλια συμμετείχε ως μέρος της Κεντροδεξιάς Συμμαχίας, η οποία κέρδισε τις 265 από τις 630 έδρες της Βουλής και τις 137 από τις 315 έδρες της Γερουσίας. Από τα κόμματα της Κεντροδεξιάς Συμμαχίας η Λήγκα συγκέντρωσε τις περισσότερες ψήφους (~17%) και το Φόρτσα Ιτάλια ήρθε δεύτερο συγκεντρώνοντας γύρω στο 14% των ψήφων. Μετά τις εκλογές, κανένα πολιτικό κόμμα ή ομάδα δεν είχε καθαρή πλειοψηφία για σχηματισμό κυβέρνησης. Η Λήγκα του Σαλβίνι ήταν η πολιτική δύναμη που κέρδισε τις περισσότερες έδρες, το Κίνημα Πέντε Αστέρων συγκέντρωσε τις περισσότερες ψήφους και η Κεντροαριστερή Συμμαχιά του Ματέο Ρέντσι ήρθε τρίτη. Ακολούθησε μία περίοδος διαπραγματεύσεων. Εν τω μεταξύ, η επί πολλών χρόνων γερουσιαστής Ελισαμπέτα Κασελάτι του Φόρτσα Ιτάλια διορίστηκε πρόεδρος της Γερουσίας. Την 31η Μαΐου, μετά από 88 ημέρες διαπραγματεύσεων, ο Τζουζέπε Κόντε διορίστηκε Πρωθυπουργός και σχημάτισε κυβέρνηση συνεργασίας με τη Λήγκα, το Κίνημα Πέντε Αστέρων και ανεξάρτητους πολιτικούς. Στις εκλογές του Ευρωπαϊκού Κοινοβουλίου το 2019 ο Μπερλουσκόνι ήταν ο πρώτος υποψήφιος της Φόρτσα Ιτάλια στις 4 από τις 5 εκλογικές περιφέρειες, και αφού εξελέγη Ευρωβουλευτής ήταν το γηραιότερο μέλος του Κοινοβουλίου. Το κόμμα συγκέντρωσε το 8,8% των ψήφων, ενώ η Λήγκα ήρθε πρώτη συγκεντρώνοντας το 34,26% των ψήφων. Τον Αύγουστο του 2019 ο Τότι εγκατέλειψε το Φόρτσα Ιτάλια και ίδρυσε το κόμμα Αλλάζουμε!.
Ιδεολογία και παρατάξεις
δεξιά|μικρογραφία|250x250εσ|O Μπερλουσκόνι, και οι αρχηγοί του κόμματος στο Κοινοβούλιο: η Μαριαστέλα Τζελμίνι και η γερουσιαστής Άννα Μαρία Μπερνίνι Η πολιτική ιδεολογία της Φόρτσα Ιτάλια είναι παρόμοια με του προγενέστερου κόμματος, του Λαός της Ελευθερίας (PdL), το οποίο ήταν ένα πολυσυλλεκτικό κεντροδεξιό κόμμα που περιλάμβανε χριστιανοδημοκράτες, φιλελεύθερους, συντηρητικούς και σοσιαλδημοκράτες. Πράγματι, το Φόρτσα Ιτάλια έχει δηλώσει τη στάση του ως μία «φιλελεύθερη», «Καθολική», «ρεφορμιστική» και «μέτρια» εναλλακτική λύση στην αριστερά, που συνασπίζεται με την δεξιά , αλλά δεν είναι η δεξιά.
Στο Φόρτσα Ιτάλια συνυπάρχουν διάφορες παρατάξεις και ιδεολογικές τάσεις. Η ηγετική παράταξη του κόμματος δεν ήταν οργανωμένη από καιρό: χαρακτηρίστηκε ως «μαγικός κύκλος» από τους δημοσιογράφους, και αποτελούταν από τους κοντινότερους συμμάχους του Μπερλουσκόνι, όπως οι Τζοβάνι Τότι, Μαριαροζάρια Ρόσι, Ντέμπορα Μπεργκαμίνι και Φρανσέσκα Πασκάλε. Από το 2015 που εξελέγη Πρόεδρος της Λιγυρίας, ο Τότι εξελίχθηκε σε πιο αυτόνομο πολιτικό και μεγαλύτερο υποστηρικτή της Λήγκα. Το 2018 ο Τότι έχασε τον τίτλο του «πολιτικού συμβούλου» του κόμματος, και μετά ο Μπερλουσκόνι διόρισε τον Αντόνιο Ταγιάνι στη θέση του αντιπροέδρου. Το 2019 ο Τότι εγκατέλειψε το κόμμα και ίδρυσε το κόμμα "Καμπιάμο!" που σημαίνει "Αλλαγή!".
Όσον αφορά τα κοινωνικά ζητήματα, οι περισσότεροι πολιτικοί του Φόρτσα Ιτάλια είναι συντηρητικοί και οι θεωρούμενοι ως φιλελεύθεροι είναι η μειοψηφία. Σύμφωνα με ένα άρθρο από την Corriere della Sera, σχετικά με τα λεγόμενα "θέματα ηθικής" (άμβλωση, δικαιώματα ΛΟΑΤ κλπ.), το κόμμα είχε ως στόχο να επιστρέψει στις αρχικές του αξίες (με συμπεριλαμβανόμενα «τον φιλελευθερισμό, τις σοσιαλιστικές ρίζες, ακόμα και το ριζοσπαστικό στοιχείο»), σεβάστηκε την «ελευθερία συνείδησης» των βουλευτών του και ήταν ανοιχτό στα "σύμφωνα συμβίωσης", ενώ οι θέσεις του Νέου Κεντροδεξιού Κόμματος ήταν «πιο κοντά σε εκείνες της ευρωπαϊκής δεξιάς παλαιών αρχών». Τον Οκτώβριο του 2014, ο Μπερλουσκόνι ενέκρινε προσωπικά τις προτάσεις του Ρέντσι σχετικά με τα σύμφωνα συμβίωσης για τους ομοφυλόφιλους και την χορήγηση της Ιταλικής ιθαγένειας στα γεννημένα στην Ιταλία παιδιά των μεταναστών. Όμως, στις πρόσφατες εξελίξεις το Φόρτσα Ιτάλια φάνηκε πιο κοινωνικά συντηρητικό. Διευκρίνισε ότι θεωρεί το γάμο αποκλειστικά ως την ένωση μεταξύ ενός άνδρα και μίας γυναίκας. Η πλειοψηφία των μελών του ψήφισε κατά των συμφώνων συμβίωσης, ενώ το Νέο Κεντροδεξιό Κ. ψήφισε υπέρ. Στο χώρο της εκπαίδευσης, άσκησε κριτική για το πεδίο Σπουδές Φύλου και την διδασκαλία του στα σχολεία. Τα μέλη του κόμματος έχουν ταχθεί κατά της άμβλωσης και επιδιώκουν να περιορίσουν και τις ευθανασίες. Το κόμμα έχει επικρίνει την παράνομη μετανάστευση και τον τρόπο με τον οποίο χειρίστηκαν το θέμα οι κυβερνήσεις του κεντροαριστερού συνασπισμού. Επίσης, έχει ταχθεί κατά της εισαγωγής του Δικαίου του εδάφους στην Ιταλία. Έχει ταχθεί κατά της νομιμοποίησης των ναρκωτικών, τα οποία θεωρεί ως επιβλαβή για την υγεία και ανώφελα για την επίλυση ποινικών θεμάτων. Εν τέλει, το Φόρτσα Ιτάλια θεωρεί την Ιταλία ως χώρα με Χριστιανικό πολιτισμό και ευνοεί την προβολή χριστιανικών συμβόλων σε δημόσιους χώρους.
Για τα οικονομικά θέματα, το Φόρτσα Ιτάλια υποστηρίζει περισσότερο τον ιδιωτικό παρά τον δημόσιο τομέα. Μεριμνά για τα συμφέροντα των ιδιοκτητών επιχειρήσεων. Προς επίτευξη αυτού υποστήριξε τη μείωση της φορολογίας, της γραφειοκρατίας και των δημοσίων δαπανών. Επίσης, πρότεινε την εισαγωγή ενός ενιαίου φόρου. Υποστήριξε περισσότερο τις συμφωνίες ελεύθερου εμπορίου παρά τον προστατευτισμό.
Όσον αφορά την εξωτερική πολιτική, το Φόρτσα Ιτάλια υποστηρίζει την Ευρωπαϊκή Ένωση (ΕΕ), παρά τις κριτικές, το ΝΑΤΟ. και την καλή συνεργασία με τις Ηνωμένες Πολιτείες. Επιδιώκει επίσης καλές σχέσεις με τη Ρωσία, ιδίως προς όφελος των Ιταλικών επιχειρήσεων που εξάγουν αγαθά στη Ρωσική αγορά. Το Φόρτσα Ιτάλια είναι μέλος του Ευρωπαϊστικού κεντροδεξιού Ευρωπαϊκού Λαϊκού Κόμματος (ΕΛΚ). Τα περισσότερα από τα μέλη του ΦΙ υποστηρίζουν την Ευρωπαϊκή Ένωση (ΕΕ), όπως ο Ταγιάνι (ο οποίος είναι Πρόεδρος του Ευρωπαϊκού Κοινοβουλίου από το 2017), ενώ μερικοί από τους πολιτικούς του είναι ευρωσκεπτικιστές και έχουν επικρίνει τον ρόλο του ευρώ και της Γερμανίας στην ΕΕ. Το κόμμα δεν θέλει να χαρακτηριστεί ως "Ευρωσκεπτικιστικό", ενώ υποστηρίζει μια μεταρρύθμιση στην ΕΕ. Το 2017 ο Μπερλουσκόνι συμφιλιώθηκε με την Άνγκελα Μέρκελ, την καγκελάριο της Γερμανίας και ηγετική φυσιογνωμία του ΕΛΚ, μετά από χρόνια αντιπαραθέσεων, επαναβεβαιώνοντας την υποστήριξή του στην Ευρωπαϊκή ολοκλήρωση και την απέχθειά του για τον λαϊκισμό.
Εξωτερικοί σύνδεσμοι
Κατηγορία:Φιλελεύθερα-Συντηρητικά κόμματα Κατηγορία:Ιταλικά πολιτικά κόμματα Κατηγορία:Φιλελεύθερα κόμματα στην Ιταλία
Νομός Σαράντα Εκκλησιών
Ο Νομός Σαράντα Εκκλησιών ήταν διοικητική διαίρεση, Νομός, της Ελλάδος κατά την περίοδο 1920 - 1922. Η Ανατολική Θράκη προσαρτήθηκε στην Ελλάδα με τη Συνθήκη των Σεβρών, και κατελήφθη από τον ελληνικό στρατό υπό τον Εμμανουήλ Ζυμβρακάκη τον Ιούνιο-Ιούλιο 1920. Εγκαταλήφθηκε δε πάλι τον Οκτώβριο του 1922 στα πλαίσια της Ανακωχής των Μουδανιών.
Με τη Συνθήκη της Λωζάνης του 1923 η περιοχή προσαρτήθηκε στην Τουρκία. Ο νομός αυτός βρισκόταν στο βορειοανατολικό τμήμα της χώρας, και ήταν ακριτικός. Συνόρευε στα βόρεια με τη Βουλγαρία, και καταλάμβανε τα ανατολικά τμήματα της Ανατολικής Θράκης, και ήταν ο μοναδικός νομός της Ελλάδας, που βρεχόταν από τη Μαύρη Θάλασσα. Σήμερα τα εδάφη του τέως ελληνικού νομού αποτελούν κυρίως μέρος της τούρκικης επαρχίας Κιρκλάρελι που έχει διαφορετική έκταση.
Διοικητικά ο νομός ανήκε στη Γενική Διοίκηση Θράκης μαζί με τους νομούς Έβρου, Αδριανουπόλεως, Καλλιπόλεως, Ροδόπης, και Ραιδεστού. Ο νομός σύμφωνα με την απογραφή του 1920 είχε 7 επαρχίες (υποδιοικήσεις), 238 πόλεις, χωριά και οικισμούς με πρωτεύουσα την πόλη Σαράντα Εκκλησιές.
Με την ανταλλαγή πληθυσμών οι περισσότεροι κάτοικοι εγκαταστάθηκαν στην Κεντρική Μακεδονία και τη Δυτική Θράκη ενώ πολλοί μετανάστευσαν στην Αμερική. Στη Θεσσαλονίκη οι πρόσφυγες ίδρυσαν συνοικισμό τον οποίο ονόμασαν Σαράντα Εκκλησιές.
Παραπομπές
Κατηγορία:Νομοί της Ελλάδας
Πρωτάθλημα Ε.Π.Σ. Αθηνών 1953-54
Το Πρωτάθλημα ΕΠΣ Αθηνών 1953-54 διεξήχθη σε τέσσερις κατηγορίες. Πρωταθλητής αναδείχθηκε ο Παναθηναϊκός, ο οποίος μαζί με τη δευτεραθλήτρια ΑΕΚ εκπροσώπησαν την ΕΠΣΑ στο πανελλήνιο πρωτάθλημα 1953-54.
Λεπτομέρειες
Ο Παναθηναϊκός αναδείχθηκε Πρωταθλητής Αθηνών μετά από σκληρή μάχη με την ΑΕΚ, τον Πανιώνιο (από τον οποίο έκανε τη μοναδική ήττα του) και τον Απόλλωνα. Η ΑΕΚ πήρε τη δεύτερη προνομιούχο θέση με ένα βαθμό διαφορά από τις δύο προσφυγικές ομάδες της Σμύρνης που ισοβάθμησαν στην 3η θέση. Την επόμενη σεζόν οι ομάδες της Α΄ αυξήθηκαν σε οκτώ (8) με την προσθήκη των δύο πρώτων από την Α2.
Βαθμολογία - Αποτελέσματα
1 Την 3η θέση πήρε ο Πανιώνιος που νίκησε τον Απόλλωνα με 1–0 στον αγώνα κατάταξης.
Β΄ Κατηγορία
1 Πρόκειται για τον μετέπειτα «Α.Ο. Δάφνης» και όχι για τον Π.Α.Ο. Αγίου Δημητρίου. Ως το 1953 ο Δήμος Δάφνης, λεγόταν «Δήμος Αγ. Δημητρίου», από όπου και η αρχική ονομασία της ομάδας. Από τον Ιανουάριο 1954 αναφέρεται ως «Ένωσις Δάφνης» ή «Α.Ε. Δάφνης».
Πηγές
Κατηγορία:Ε.Π.Σ. Αθηνών Κατηγορία:Εγχώρια ποδοσφαιρικά πρωταθλήματα 1953-1954
Λερναμέρντς
Το Λερναμέρντς ή Λερναμέρντζ (αρμενικά: Լեռնամերձ, παλαιότερα γνωστό ως Αγιαρλού ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 474 κατοίκους.
Παραπομπές
Κατηγορία:Αγροτικές κοινότητες του Αρμαβίρ
Πέτερ Σόλμπεργκ
Ο Πέτερ Σόλμπεργκ (Petter Solberg, 18 Νοεμβρίου 1974) είναι Νορβηγός οδηγός αγώνων και παγκόσμιος πρωταθλητής. Είναι ένας από τους καλύτερους οδηγούς από το 2003 μέχρι και σήμερα.
Τα πρώτα του βήματα
Ο Πέτερ γεννήθηκε στο Ασκίμ της Νορβηγίας. Άρχισε να οδηγεί το πρώτο του αγωνιστικό αυτοκίνητο στην ηλικία των 13 ετών, αφού ο πατέρας του τον παρότρυνε στον μηχανοκίνητο αθλητισμό. Ο Πατέρας του, Τέρτζε ήταν οδηγός αυτοκινήτων σε αγώνες Rally Cross (αγώνες που γίνονται σε πίστες που έχουν και χώμα αλλά και άσφαλτο), ήταν ενθουσιασμένοι από τον γιο τους. Το 1992 αγωνίστηκε για πρώτη φορά σε αγώνα Rally Cross, όπου ήταν το δώρο του πατέρα του προς αυτόν, γιατί αγωνίστηκε τρεις μέρες πριν τα 18α γενεθλιά του. Το 1995 έγινε Πρωταθλητής Rally Cross, στη Νορβηγία νικώντας από τους 21 αγώνες τους 19, και την επόμενη χρονιά τους 15 από τους 19. Επαγγελματικά άρχισε την καριέρα του το 1998 στο κοντινό για την πατρίδα του, Ράλι Σουηδίας. Επίσημα άρχισε με το Φορντ Φόκους το 1999 κατακτώντας την 18η θέση με 2 βαθμούς.
2000-2004
Τo 2000 ήθελε να φύγει από την ομάδα της Φορντ, αφού δεν τον ήθελε η τύχη. Υπέγραψε συμβόλαιο με την ομάδα της Subaru, και μέχρι το 2008 αγωνιζόταν εκεί. Ο άλλος του συνέταιρος τότε, ήταν ο Γιούχα Κάνκουνεν. Η πρώτη του φορά που ανέβηκε σε βάθρο ήταν στο Ράλι Ακρόπολις και ύστερα συνέχισε ως δεύτερο καλύτερο του αγώνα, στο Σαν Ρέμο της Ιταλίας όπου βγήκε 5ος.
Το 2002, συνέταιρος του, στάθηκε ο Τόμμι Μάκινεν, που τότε ήταν ο τετράκις (συνεχόμενα) Παγκόσμιος Πρωταθλητής Ράλι. Ο Πέτερ πέτυχε τότε μόνο μια νίκη, στο Ράλι Ουαλίας. Το 2003 ήταν η καλύτερη του χρονιά αφού κατέκτησε για πρώτη φορά, τον τίτλο του WRC, με 82 βαθμούς όπου ανάμεσα στους 13 αγώνες που διοργανώθηκαν, νίκησε τους 4. Ξεπέρασε τον Λεμπ για τρεις πόντους.
Το 2004 όμως βγήκε 2ος πίσω από τον Λεμπ, ο οποίος από τότε άρχισε να παίρνει συνεχόμενος τίτλους. Νίκησε 5 από τους 16 αγώνες και μάζεψε συνολικά 72 βαθμούς έναντι 81 του Λεμπ.
2005
Το 2005 βρήκε τον νέο του συνεργάτη, τον νεοφώτιστο τότε, Κρις Άκτινσον, και γενικά η χρονιά του (του Πέτερ) δεν ήταν και η καλύτερη, αφού κατά τη διάρκεια που οδηγούσε σε Ειδική Διαδρομή, στο Ράλι Αυστραλίας, χτυπήθηκε και ο ίδιος αλλά και το καγκουρό που βρέθηκε μπροστά του. Το σερί του στο Ράλι Ουαλίας, που είχε από το 2001, δεν συνεχίστηκε καθώς έλειπε αφού βρισκόταν στην Εσθονία, στο Τάλιν, επειδή πέθανε ο φίλος του και ο δεύτερος οδηγός του άλλου του φίλου, του Μάρκο Μάρτιν, Μάικλ Παρκ, ο οποίος πέθανε μετά από τρακάρισμα που υπέστη στην Αγγλία. Από τους πρώτους τρεις αγώνες, ο Νορβηγός νίκησε τους 2 (Σουηδία, Μεξικό) και βγήκε 2ος με 71 βαθμούς αυτήν τη φορά.
2006
Το '06, ο Σόλμπεργκ οδήγησε για πρώτη φορά το νέο μοντέλο της Σουμπαρού, στο Μεξικό αφού παρατήρησαν πως στα Ράλι Σουηδίας και Μονακό, στο μοντέλο του '05 υπήρχαν πολλά μηχανικά προβλήματα. Τερμάτισε 6ος με αποτέλεσμα να γίνει ο πρώτος οδηγός που τερμάτισε κάτω από την 5η θέση, στην εταιρία της Σουμπαρού, όπου βρίσκεται στο WRC από το 1994. Είχε κάνει τη χειρότερη σεζόν μετά από τρία χρόνια.
2007
Τότε ήταν η πρώτη φορά που τερμάτισε στο Μονακό πάνω από την 8η θέση (6η) κάνοντας τον καλύτερο τερματισμό του. Επίσης τερμάτισε 3ος στο Ράλι Σουηδίας, όπως και στην πατρίδα του, τη Νορβηγία. Στο Μεξικό, στην Αργεντινή και στην Ιταλία (Σαρδηνία), ο Πέτερ τα παράτησε καθώς και το νέο μοντέλο της Σουμπαρού, άρχισε να κάνει τα δικά της. Ωστόσο, στην Ελλάδα βγήκε 3ος, το ίδιο και στην Πορτογαλία. Το Ράλι με το οποίο αντιμετώπισε αρκετά προβλήματα ήταν αυτό στην Καταλωνία, αφού ήταν πρώτος με διαφορά 3 λεπτών, και κατέστρεψε το αυτοκίνητο του, που ευτυχώς μπορούσε να φτιαχτεί εκ νέου, αλλά τελικά τερμάτισε 6ος. Ωστόσο, τερμάτισε 5ος με 47 βαθμούς.
2008
Εκείνη τη χρονιά, που ήταν και η τελευταία της Σουμπαρού στο WRC και για αυτό ο Πέτερ αναγκάστηκε να φύγει από την ομάδα. Τότε τερμάτισε στην 6η θέση με άλλο ένα μοντέλο της Σούμπα, το Χάτσμπακ. Ήθελε να σπάσει το ρεκόρ του Λεμπ, αλλά το μόνο που κατάφερε είναι να ανέβει στο βάθρο μόνο στην Ελλάδα και έλπιζε το 09 να είναι μια καλύτερη χρονιά για αυτόν.
2009
Από το 2009 έχει τη δική του προσωπική του ομάδα την Petter Solberg World Rally Team, και χρησιμοποιεί το αυτοκίνητο της Σιτροέν C4.
Σημείωση
Ο Πέτερ Σόλμπεργκ είναι ο 13ος πολυνίκης ραλίστας με 13 νίκες συνολικά.
Εξωτερικοί σύνδεσμοι
Κατηγορία:Οδηγοί Αγωνιστικών Αυτοκινήτων Ράλι Κατηγορία:Νορβηγοί αθλητές
Υακινθίδες
Σύμφωνα με άλλη παραλλαγή, Υακινθίδες ονομάζονταν οι 6 θυγατέρες του Ερεχθέως, οι οποίες θυσιάστηκαν στον «Λόφο Υακίνθου» για τη σωτηρία της Αθήνας από τους Βοιωτούς, που την πολιορκούσαν.
Πηγή
Υακινθιδες
Επικουρική προστασία
Η επικουρική προστασία είναι μια διεθνής προστασία για άτομα που ζητούν άσυλο, αλλά δεν χαρακτηρίζονται ως πρόσφυγες. Στο ευρωπαϊκό δίκαιο, η Οδηγία 2004/83/ΕΚ ορίζει τις ελάχιστες απαιτήσεις για το δικαίωμα στην επικουρική προστασία. Στην Οδηγία αργότερα προστέθηκε η Οδηγία 2011/95/ΕΕ, η οποία αναφέρει ενιαία σχετικά με τα πρόσωπα που δικαιούνται επικουρική προστασία και για το περιεχόμενο της παρεχόμενης προστασίας.
Στην Ευρωπαϊκή Ένωση, ένα πρόσωπο που είναι επιλέξιμο για το καθεστώς της επικουρικής προστασίας, σημαίνει υπήκοος τρίτης χώρας ή ανιθαγενής ο οποίος θα αντιμετωπίσει πραγματικό κίνδυνο να υποστεί σοβαρή βλάβη εάν αυτός επιστρέψει στη χώρα καταγωγής του. Η σοβαρή βλάβη ορίζεται ως ο κίνδυνος για: «(α) θανατική ποινή ή εκτέλεση, ή (β) βασανιστήρια ή απάνθρωπη ή εξευτελιστική μεταχείριση ή τιμωρία του αιτούντος στη χώρα καταγωγής του, ή (γ) σοβαρή και προσωπική απειλή κατά της ζωής πολίτη ή προσώπου από λόγους αδιάκριτης βίας σε καταστάσεις διεθνούς ή εσωτερικής ένοπλης σύρραξης.»
Σύμφωνα με την Οικουμενική Διακήρυξη των Δικαιωμάτων του Ανθρώπου, ο καθένας έχει το δικαίωμα να ζητήσει άσυλο από διώξεις. Το χορηγούμενο καθεστώς του πρόσφυγα, ωστόσο, ορίζεται από τη Σύμβαση και το Πρωτόκολλο για το Καθεστώς των Προσφύγων που τον ορίζει ως πρόσωπο που κινδυνεύει να διωχθεί για λόγους φυλής, θρησκείας, εθνικότητας, συμμετοχής σε ιδιαίτερη κοινωνική ομάδα, ή πολιτικών πεποιθήσεων στη χώρα καταγωγής του.
Εξαιρέσεις από το καθεστώς επικουρικής προστασίας
Ένα άτομο αποκλείεται από επικουρική προστασία, εάν το ευρωπαϊκό κράτος μέλος πιστεύει ότι αυτό έχει διαπράξει σοβαρό αδίκημα, είναι ένοχος πράξεων που αντιβαίνουν στα άρθρα 1 και 2 του Χάρτη των Ηνωμένων Εθνών,  ή αν αυτό είναι κίνδυνος για την κοινωνία, ή αν αυτό έχει διαπράξει εγκλήματα κατά της ανθρωπότητας
Επιπλέον, το καθεστώς της επικουρικής προστασίας μπορεί να αφαιρεθεί από πρόσωπα, όταν οι συνθήκες που τα οδήγησαν στο καθεστώς προστασίας έχουν εκλείψει ή έχουν μεταβληθεί έτσι ώστε το άτομο να μην αντιμετωπίζει πλέον κίνδυνο σοβαρής βλάβης.
Παραπομπές
Κατηγορία:Άσυλο Κατηγορία:Διεθνείς συνθήκες Κατηγορία:Ευρωπαϊκό Δίκαιο
Χάιντουκ Σπλιτ
Η Χάιντουκ Σπλιτ (κροατικά: Hajduk Split) είναι ποδοσφαιρικός σύλλογος με έδρα το Σπλιτ της Κροατίας.
Ιστορία
Ιδρύθηκε στις 13 Φεβρουαρίου 1911 στην Αυστρουγγαρία, επικράτεια της οποίας ήταν τότε η Κροατία. Μέχρι το 1992 συμμετείχε στα πρωταθλήματα της πρώην Γιουγκοσλαβίας και σήμερα στα αντίστοιχα πρωταθλήματα της Κροατίας.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1911 Χ Κατηγορία:Ιδρύσεις ποδοσφαιρικών ομάδων το 1911  Κατηγορία:Ποδοσφαιρικοί σύλλογοι με ιδιοκτήτες τους οπαδούς
Ρουχάνκι
Το ρουχάνκι (πολωνικά: ruchanki) είναι επίπεδο, ωοειδές ρατσούχι από ζύμη ψωμιού (που παρέχει μία ελαφριά ξινή γεύση) ή παντεσπάνι (γλυκιά γεύση), το οποίο είναι τηγανισμένο σε λίπος.
Παλαιότερα, το ρουχάνκι παραγόταν από τα υπολείμματα της ζύμης ψωμιού. Η έκδοση με ζύμη ψωμιού τρώγεται ευρέως αντί για ψωμί, μεταξύ άλλων για πρωινό. Το ρουχάνκι από αλεύρι σίτου και η μαγιά ψήνεται παραδοσιακά στο καρναβάλι, τα οποία σερβίρονται ζεστά, επικαλυμμένα με ζάχαρη άχνη ή λευκή ζάχαρη. Στην Κασουβία σερβίρονται με μήλα.
Το ρουχάνκι βρίσκεται στον κατάλογο των παραδοσιακών προϊόντων του Βοεβοδάτου Πομερανίας. Ο επίσημος κατάλογος αναφέρει ότι η μέση διάμετρος του ρουχάνκι πρέπει να είναι μεταξύ 5 και 7 εκατοστόμετρων και το πάχος τους στα 0,5 εκατοστόμετρα.
Παραπομπές
Κατηγορία:Πολωνική κουζίνα Κατηγορία:Πομερανική κουζίνα Κατηγορία:Κασουβία Κατηγορία:Πομερανία Κατηγορία:Πολωνικά παραδοσιακά προϊόντα
Υλλείς
Στην ελληνική μυθολογία με το όνομα Υλλείς είναι γνωστή μία από τις τρεις πρωταρχικές φυλές των Δωριέων — οι άλλες δύο ήταν οι Δυμάνες και οι Πάμφυλοι. Ειδικότερα ωστόσο, Υλλείς ονομάσθηκαν μία ομάδα Δωριέων που εγκαταστάθηκαν στην Κέρκυρα (βλ. και Ύλλος), καθώς και μια άλλη ομάδα Δωριέων που εγκαταστάθηκαν στη νήσο Θήρα, γνωστή από επιγραφές που βρέθηκαν («Υλλέων Νύμφαι»).
Πηγές
Υλλεις
Μπάμπινα Λούκα
Η Μπάμπινα Λούκα (σερβικά κυριλλικά: Бабина Лука) είναι χωριό της Σερβίας, ευρισκόμενο εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την απογραφή του 2011, αριθμούσε 599 κατοίκους.
Εξωτερικοί σύνδεσμοι
Κατηγορία:Οικισμοί του Βάλιεβο
Songs from the Wood
Το Songs from the Wood είναι το δέκατο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 11 Φεβρουαρίου του 1977 μέσω της δισκογραφικής εταιρίας "Chrysalis Records". Αυτός ήταν ο πρώτος από μία τριάδα δίσκων του συγκροτήματος όπου ο ήχος τους παρουσίασε πολλά folk στοιχεία.
Ο δίσκος έλαβε θετικές κριτικές, με το "Allmusic" να το βαθμολογεί με τέσσερα αστέρια με άριστα τα πέντε, το "Sputnik Music" με μέσο όρο βαθμολογιών 4 / 5 και το "Progarchives" με 4,17 / 5.
Με την βοήθεια του σινγκλ "The Whistler", το οποίο σκαρφάλωσε στο # 59 του Billboard Hot-100, το "Songs from the Wood" επανέφερε τους Jethro Tull στο αμερικάνικο Top-10 και το # 7 στον Καναδά, για να βραβευθεί ως χρυσό και στις δύο χώρες, ενώ ανέβηκε στο # 13 στην πατρίδα του συγκροτήματος.
Βραβεία
Songs from the Wood (άλμπουμ)
Καναδάς (CRIA Certification): Χρυσός
Μέλη των Jethro Tull
Οι μουσικοί οι οποίοι ηχογράφησαν το "Songs from the Wood" ήταν οι εξής:
Πηγές
Κατηγορία:Δισκογραφία των Jethro Tull Κατηγορία:Άλμπουμ του 1977
Μαλάθυρος Χανίων
Η Μαλάθυρος είναι χωριό και έδρα ομώνυμης κοινότητας του δήμου Κισσάμου στην περιφερειακή ενότητα Χανίων της Κρήτης. Απέχει 48 χιλιόμετρα από τα Χανιά και είναι κτισμένη σε υψόμετρο 315 μέτρα.
Ιστορικά στοιχεία
Σε ύψωμα νότια του χωριού κτίστηκε, πιθανόν κατά τη Β΄ βυζαντινή περίοδο κάστρο, ώστε να μπορεί να προστατευθεί ο ντόπιος πληθυσμός σε περίπτωση θαλάσσιας επιδρομής των Αράβων. Το κάστρο αυτό είχε πολύ καλή θέα τόσο προς τα βόρεια παράλια όσο και προς την ενδοχώρα της περιοχής της Κισάμου και ήταν κατασκευασμένο επί της οδού που οδηγούσε νότια προς την Κάνδανο. Το κάστρο όμως φαίνεται ότι δε χρησιμοποιήθηκε κατά την ενετική εποχή, καθώς δεν αναφέρεται από τις ενετικές πηγές. Στους πρόποδες του υψώματος, κοντά στο ναό του Αστρατηγού, έχουν εντοπιστεί λείψανα κτιρίων των ρωμαϊκών χρόνων.
Από τον Φραντσέσκο Μπαρότσι το 1577 αναφέρονται δύο χωριά, τα Malathiro Apano και Malathiro Cato, στην επαρχία Κισάμου. Στην ενετική απογραφή του 1583 από τον Καστροφύλακα αναφέρεται το Apano Malathuro με 155 κατοίκους, το Cato Malathero με 77 κατοίκους και 38 οφειλόμενες αγγαρείες και το Malathiros Viffidi, με 128 κατοίκους. O Φραντσέσκο Μπαζιλικάτα το 1630 αναφέρει δύο χωριά, τα Malatiro Apano και Malatiro Cato. Στην απογραφή του 1834, η οποία πραγματοποιήθηκε από τους Αιγυπτίους και διασώθηκε από τον Ρόμπερτ Πάσλεϊ, αναφέρεται ότι είχε 20 χριστιανικές και 5 μουσουλμανικές οικογένειες.
Δείτε: Κοινότητα Μαλαθύρου
Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:
Σημεία ενδιαφέροντος
Σε ύψωμα περίπου 500 μέτρα νότια του χωριού σώζεται κάστρο, πιθανόν των βυζαντινών χρόνων. Το κάστρο διαθέτει προτείχισμα και προμαχώνες με ημικυκλικούς πύργους. Στο εσωτερικό του ο Τζουζέπε Γκερόλα διέκρινε δεξαμενές, πηγάδια και κτίρια τα οποία αναγνώρισε ως εσωτερικό οχυρό. Στα δυτικά το κάστρο βρίσκεται πάνω από τις απότομες πλαγιές του φαραγγιού των Δελιανών, έχοντας φυσική προστασία.
Παραπομπές
Κατηγορία:Χωριά του νομού Χανίων Κατηγορία:Δήμος Κισάμου
Λουσαγκιούγ (Αρμαβίρ)
Το Λουσαγκιούγ (αρμενικά: Լուսագյուղ, έως το 1935 γνωστό ως Τουρκμανλού ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 1,193 κατοίκους.
Παραπομπές
Κατηγορία:Αγροτικές κοινότητες του Αρμαβίρ
Υπερμνήστρα
Κατά την ελληνική μυθολογία, με το όνομα Υπερμνήστρα απαντώνται τα εξής δύο, διαφορετικά, πρόσωπα:
Πηγές
Κατηγορία:Δαναΐδες
Αριστοναύτες
Οι Αριστοναύτες ( Ἀριστοναῦται ) ήταν αρχαία πολίχνη της Αχαΐας και επίνειο (λιμάνι) της πόλης-κράτους της Πελλήνης. Σήμερα η περιοχή διοικητικά ανήκει στον Νομό Κορινθίας.
Το όνομα της προέρχεται από τους Αργοναύτες οι οποίοι έκαναν στάση στο λιμάνι κατά την διάρκεια της Αργοναυτικής εκστρατείας. Απείχε 120 στάδια από την Υπερησία και 60 στάδια από την Πελλήνη.
Βιβλιογραφία - Πηγές
Κατηγορία:Πόλεις της αρχαίας Αχαΐας Κατηγορία:Αρχαιολογικοί τόποι στην Κορινθία Κατηγορία:Τρωικός Πόλεμος Κατηγορία:Πελλήνη
Παραλία Κατερίνης
thumb|Σιντριβάνι στην Παραλία Πιερίας Η Παραλία είναι παράλιος οικισμός στο Δήμο Κατερίνης στην Πιερία. Αποτελεί έδρα της ομώνυμης Τοπικής Κοινότητας του Δήμου. Βρίσκεται κοντά στις ακτές του Θερμαϊκού Κόλπου και απέχει 7 χιλιόμετρα από την πόλη της Κατερίνης και ο κεντρικός ναός της είναι η Αγία Φωτεινή. Το ομώνυμο Δημοτικό Διαμέρισμα έχει έναν οικισμό, με 1.476 κατοίκους.
Υποδομή
μικρογραφία|Παραλία Κατερίνης Εξαιτίας της προνομιακής θέσης της η Παραλία εξελίχθηκε σε σημαντικό τουριστικό κέντρο, με ξενοδοχεία, κέντρα ψυχαγωγίας και αναψυχής και άλλα. Επίσης, σε αυτό συνετέλεσαν η εξαιρετικά εκτεταμένη αμμουδιά της και η γειτνίαση με τον κύριο οδικό και σιδηροδρομικό άξονα της χώρας. Εκτός αυτών, το χωριό έχει μονοθέσιο Νηπιαγωγείο, εξαθέσιο Δημοτικό Σχολείο, Πολιτιστικό Σύλλογο και ιατρείο. Τη δεκαετία του ' 80 έγινε αλιευτικό καταφύγιο. Από αθλητική άποψη, η Παραλία έχει δύο αθλητικά σωματεία: τον Αθλητικό Όμιλο Παραλίας (AO Παραλίας, αγωνίζεται στο ποδόσφαιρο στην Γ΄ ερασιτεχνική του τοπικού πρωταθλήματος της Ε.Π.Σ. Πιερίας) και τον Παραλιακό Αθλητικό Όμιλο. Ως το 1950 η Παραλία ονομαζόταν Βρωμερόσκαλα.
Ιστορικά στοιχεία
Το χωριό ιδρύθηκε από ψαράδες μετά το 1922. Οι κάτοικοί του ήταν πρόσφυγες από τη Κίο της Μικράς Ασίας. Στην αρχή εγκαταστάθηκαν στη Θεσσαλονίκη. Μερικοί από αυτούς, οι μετέπειτα Παραλιώτες, έφυγαν και πήγαν στη Δαβλία. Εκεί οι κάτοικοι τους καλοδέχθηκαν. Ζούσαν από την γεωργία και την οπωροκηπευτική. Αφού έζησαν για λίγο καιρό εκεί αποφάσισαν να φύγουν, άλλοι βόρεια και άλλοι νότια. Αυτοί που κινήθηκαν βόρεια έφθασαν στην Παραλία του Δήμου Παραλίας και εγκαταστάθηκαν γιατί η περιοχή τους θύμιζε τον τόπο τους.
Η ονομασία του χωριού πριν τις 1 Φεβρουαρίου 1950 ήταν Βρωμερόσκαλα, οπότε και μετονομάστηκε με το ΦΕΚ 39/1950.
Η Κοινότητα Παραλίας ιδρύθηκε το 1957 και αναγνωρίστηκε το 1966. Οι κοινοτικές εκλογές διεξήχθησαν στις 16 Οκτωβρίου 1966 και η εγκατάσταση των νέων κοινοτικών αρχόντων έγινε την 1η Ιανουαρίου 1967. Ο Δήμος Παραλίας δημιουργήθηκε με το Νόμο Καποδίστρια και λειτούργησε ως την 31η Δεκεμβρίου του 2011.
Πολιτισμός
Ο Δήμος διοργανώνει ποικίλες πολιτιστικές εκδηλώσεις με θρησκευτικό, καλλιτεχνικό και αθλητικό περιεχόμενο κυρίως.
Κάθε δύο χρόνια στα τέλη Ιουνίου γίνονται εκδηλώσεις στα πλαίσια της Ναυτικής Εβδομάδας. Οι εκδηλώσεις περιλαμβάνουν εκθέσεις, επιδείξεις σκαφών, παραδοσιακούς χορούς, ναυτικούς αγώνες και μουσικές βραδιές. Πολύ ενδιαφέρον έχουν και οι φολκλορικές εκδηλώσεις που γίνονται με συμμετοχή χωρών όπως η Τυνησία. Οι χώρες παρελαύνουν και στη συνέχεια παρουσιάζονται παραδοσιακοί χοροί.
Τον Αύγουστο διοργανώνεται το διεθνές τουρνουά για νέους "Mytikas Cup" από το Δήμο με συνεργασία της Ε.Π.Σ. Πιερίας. Στις 21 Ιουνίου του 2008 στην Παραλία διεξήχθη το παγκόσμιο πρωτάθλημα μπόντι μπίλντινγκ.
Πηγές
Παραλία Παραλία
Λίλι Κόλινς
Η Λίλι Τζέιν Κόλινς (Lily Jane Collins, 18 Μαρτίου 1989) είναι Βρετανο-Αμερικανίδα ηθοποιός, μοντέλο, και τηλεοπτική προσωπικότητα.
Βιογραφία
Η Κόλινς γεννήθηκε στο Γκίλφορνττου Σάρρεϋ στην Αγγλία και είναι κόρη του Άγγλου μουσικού Φιλ Κόλινς και της δεύτερης συζύγου του Jill Tavelman. Η μητέρα της είναι Αμερικανή και είναι η πρόεδρος του Beverly Hills Women's Club. Ο πατέρας της μητέρας της ήταν ένας Καναδός Εβραίος μετανάστης που είχε ένα διάσημο κατάστημα ενδυμάτων στο Λος Άντζελες
Η Κόλινς μετακόμισε από την Αγγλία στο Λος Άντζελες όταν ήταν πέντε χρονών και οι γονείς της χώρισαν. Αποφοίτησε από το Χάρβαρντ-Γουέστλεϊκ και τώρα σπουδάζει στο Πανεπιστήμιο της Νότιας Καλιφόρνιας στη δημοσιογραφία.
Τζόναθαν Γκολντστάιν
Ο Τζόναθαν Λιούις Γκολντστάιν (Jonathan Lewis Goldstein, 4 Δεκεμβρίου 1964), είναι Αμερικανός ηθοποιός και είναι γνωστός από το ρόλο του στην αμερικανική σειρά του Nickelodeon, Ντρέικ και Τζος ως Γουόλτερ Νίκολς.
Προσωπική ζωή και καριέρα
Ο Γκολντστάιν έχει σκηνοθετήσει δύο επεισόδια από τη σειρά iCarly, όπου πρωταγωνιστεί η πρώην συμπρωταγωνίστρια της σειράς Ντρέικ και Τζος, Μιράντα Κόσγκροβ.
Ο Γκολντστάιν, επίσης, υπήρξε ο βασικός τραγουδιστής σε πολλά συγκροτήματα της Νέας Υόρκης στα οποία συμπεριλαμβάνονται: The Shakers, The Cosmic Testes και The Garage Ensemble.
Εξωρετικοί σύνδεσμοι
Κατηγορία:Αμερικανοί μουσικοί Κατηγορία:Αμερικανοί σκηνοθέτες Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης
Ιωάννης Τζέτζης
μικρογραφία|Το χειρόγραφο του 16ου αιώνα Θεογονία του Ησιόδου με σχολιασμό του Ιωάννη Τζέτζη Ο Ιωάννης Τζέτζης (1110 - 1180) ήταν Βυζαντινός λόγιος, συγγραφέας και ποιητής (γραμματικός). Τα πολυάριθμα έργα του αποτελούν σημαντική πηγή για χαμένα αρχαία ελληνικά έργα. Ο Τζέτζης πρώτος έγραψε ποιήματα στον πολιτικό ή δημοτικό στίχο, τον δεκαπεντασύλλαβο στίχο στον οποίο είναι γραμμένα τα περισσότερα ελληνικά δημοτικά τραγούδια.
Από την πλευρά της μητέρας του είχε Γεωργιανή καταγωγή. Ο ίδιος ανέφερε ότι η γιαγιά του ήταν συγγενής της Γεωργιανής πριγκίπισσας Μαρίας της Αλανίας, συζύγου του αυτοκράτορα Μιχαήλ Ζ' Δούκα και ότι είχε έλθει μαζί της στην Κωνσταντινούπολη από τη Γεωργία. Εκεί έγινε δεύτερη σύζυγος του Σεβαστού Κωνσταντίνου, Μεγάλου Δρουγγαρίου και ανιψιού του πατριάρχη Μιχαήλ Α΄ Κηρουλάριου. Αδελφός του ήταν ο Ισαάκ Τζέτζης, συγγραφέας του έργου Σχόλια εις Λυκόφρωνα. Το έργο αυτό συνήθως παρουσιάζεται ανάμεσα στα έργα του Ιωάννη, ως «Ισαακίου και Ιωάννου Τζέτζου».
Γεννημένος στην Κωνσταντινούπολη, δούλεψε ως γραμματέας στη Βέροια. Μετά το 1139 γύρισε στην Κωνσταντινούπολη, όπου εργάστηκε αρχικά ως γραμματέας και στη συνέχεια ως γραμματικός.
Στα έργα του έκανε πολυάριθμες αναφορές σε αρχαίους συγγραφείς, κάτι που κάνει τα γραπτά του σημαντικά. Από την άλλη πλευρά, πολλές από τις αναφορές αυτές έχουν γίνει από μνήμης, καθώς δεν είχε αρκετά χρήματα για βιβλία και (κρίνοντας από τα έργα που δεν έχουν χαθεί) περιέχουν ανακρίβειες.
Μερικά από τα έργα του ήταν τα εξής:
Βιβλιογραφία
Κατηγορία:Έλληνες ποιητές Κατηγορία:Βυζαντινοί λόγιοι Κατηγορία:Βυζαντινοί του 12ου αιώνα
British Basketball League
Η British Basketball League (BBL) αποτελεί την κορυφαία επαγγελματική οργανωτική αρχή της καλαθοσφαίρισης ανδρών στο Ηνωμένο Βασίλειο. Εκτός από το ετήσιο Πρωτάθλημα, η BBL διεξάγει δύο επιπλέον διοργανώσεις, το Κύπελλο και το Τρόπαιο.
Η BBL δεν θα πρέπει να συγχέεται με την English Basketball League (EBL) ή την Scottish Basketball Championships (SBC), οι οποίες αποτελούν το δεύτερο επίπεδο της ιεραρχίας των κατηγοριών καλαθοσφαίρισης στη χώρα. Προς το παρόν δεν υπάρχει σύστημα προβιβασμού-υποβιβασμού ανάμεσά τους, καθώς η BBL λειτουργεί σαν σύστημα franchise, συνεπώς οι σύλλογοι «αγοράζουν» το δικαίωμα συμμετοχής τους σε αυτήν.
Η BBL απαρτίζεται από 12 ομάδες που εδρεύουν στην Αγγλία και τη Σκωτία. Στις δύο δεκαετίες ύπαρξης του Πρωταθλήματος, 13 διαφορετικές ομάδες έχουν κατακτήσει το τρόπαιο. Πρωταθλητές για το 2010 αναδείχθηκαν οι Έβερτον Τάιγκερς (Everton Tigers), ενώ οι Γκίλφορντ Χιτ (Guildford Heat) αποτελούν τον παραδοσιακότερο εκπρόσωπο της χώρας στα ευρωπαϊκά πρωταθλήματα, με τελευταία συμμετοχή τους εκείνη στο ULEB Cup κατά την περίοδο 2007-08. Τα μέλη της BBL αποτελούν συν-ιδιοκτήτες της εταιρείας «The Basketball League Ltd», η λειτουργία της οποίας επιβλέπεται από εκλεγμένο πρόεδρο. Σημερινός πρόεδρος είναι ο Πωλ Μπλέικ (Paul Blake), Διευθύνων Σύμβουλος της ομάδας Νιούκασλ Ίγκλς (Newcastle Eagles). Τα γραφεία της ένωσης βρίσκονται στην πόλη Λέστερ, έδρα της αρχαιότερης ομάδας της χώρας, των Λέστερ Ράιντερς (Leicester Riders). Το διάστημα 1999–2017, η BBL αποτελούσε μέλος της ULEB.
Εξωτερικοί σύνδεσμοι
Κατηγορία:Καλαθοσφαίριση στο Ηνωμένο Βασίλειο
Innuendo (τραγούδι)
Το Innuendo είναι ένα τραγούδι του αγγλικού Rock συγκροτήματος Queen, το οποίο συμπεριλήφθηκε στον ομότιτλο και τελευταίο δίσκο του σχήματος, και κυκλοφόρησε το 1991, ενώ ήταν και το πρώτο single αυτού του δίσκου. Ως single έπιασε απευθείας μετά την κυκλοφορία του την κορυφή των βρετανικών chart, τον Ιανουάριο του 1991.
Είναι το μεγαλύτερο χρονικά single που κυκλοφόρησαν οι Queen ως single ξεπερνώντας και το Bohemian Rhapsody, για 35 δευτερόλεπτα. Το κομμάτι χαρακτηρίστηκε ότι "αναπολεί" το Bohemian Rhapsody, με το οποίο επέστρεψαν στις Progressive Rock ρίζες τους. Στο κομμάτι ακούγεται και μία φλαμένκο κιθάρα, η οποία παίχτηκε από τον Μπράιαν Μέι και τον Στιβ Χάου των Yes. Επίσης, περιέχει κι ένα οπερετικό ιντερλούδιο, αλλά και Hard Rock Θέματα, θυμίζοντας τα πρώιμα χρόνια του συγκροτήματος. Επιπλέον οι στίχοι είναι εμπνευσμένοι από την επιβαρυμένη υγεία του Φρέντι Μέρκιουρι, που νοσούσε από AIDS, το οποίο όμως έγινε γνωστό 10 μήνες μετά την κυκλοφορία του.
Ωστόσο, κυκλοφόρησε και video clip του τραγουδιού, στο οποίο τα μέλη αναπαριστώνται σαν κινούμενα σχέδια, με το βίντεο να περιγράφεται ως ένα από τα πιο "σκοτεινά" έργα τους. To AllMusic το χαρακτήρισε «απολύτως επικό, ασχολούμενο με την ανικανότητα του ανθρώπου να ζει αρμονικά».
Εξωτερικοί σύνδεσμοι
Κατηγορία:Τραγούδια των Queen Κατηγορία:Τραγούδια του 1991 Κατηγορία:Singles του 1991 Κατηγορία:Singles της Parlophone Κατηγορία:Singles της Hollywood Records
Πετεφρής
Ο Πετεφρής είναι πρόσωπο που αναφέρεται στη Παλαιά Διαθήκη. Φέρεται ως αξιωματούχος αυλικός του Φαραώ στο σπίτι του οποίου και είχε προσληφθεί και υπηρετούσε ο Ιωσήφ, ο αγαπημένος γιος του Ιακώβ.
Βιβλική αφήγηση
Ο Ιωσήφ ονειρεύτηκε ότι τα δεμάτια απο στάχυα των αδερφών του προσκύνησαν το δικό του δεμάτιο. Αυτό αλλά και η αδυναμία που του είχε ο Ιακώβ, εξόργισαν τους αδερφούς του και θέλησαν να τον σκοτώσουν μα τον έριξαν σε ένα λάκο. Ο Ιούδας είπε ότι δεν θα ήταν σωστό να έχουν στα χέρια τους το άιμα του αδερφού τους κι έτσι τον πούλησαν ως σκλάβο σε Μαδιανίτες εμπόρους οι οποίοι πήγαιναν στην Αίγυπτο.
Εκεί τον αγόρασε ο Πετεφρής. Τον Ιωσήφ σύμφωνα με τη Γέννεση τον "παρέστεκε ο Θεός κι έτσι το σπίτι του Πετεφρή το βρήκε ευμάρεια η οποία εφαίνετο να εκπορεύεται από τον Ιωσήφ.".
Τον Ιωσήφ ο Πετεφρής τον έκανε αρχιεπιστάτη του και του έδωσε και τα κλειδιά της περιουσίας του. Η γυναίκα του Πετεφρή όμως ερωτεύτηκε τον Ιωσήφ και προσπάθησε να τον αποπλανήσει αρκετές φορές. Ο Ιωσήφ όμως αρνήθηκε και προκάλεσε το θυμό αυτής, η οποία τον κατηγόρησε ότι προσπάθησε να τη βιάσει και έδειξε ως πειστήρια τμήμα από τα ρούχα του Ιωσήφ. Τότε ο Πετεφρής πιστεύοντας τη γυναίκα του, έριξε τον Ιωσήφ στη φυλακή.
Εκεί ο Ιωσήφ ερμήνευσε δύο όνειρα από ευνοούμενους του Φαραώ που είχαν εκπέσει. Σύμφωνα με το πρώτο όνειρο, ο ένας θα εκτελούταν και ο άλλος θα ξαναλάμβανε το αξίωμά του (αρχιοινοχόος). Μόλις το ανέλαβε όμως ξέχασε τον Ιωσήφ. Μετά από πάροδο δύο ετών ο Φαραώ είδε ένα όνειρο το οποίο οι μάγοι του δεν μπορούσαν να το ερμηνεύσουν. Ο αρχιοινοχόος τότε θυμήθηκε τον Ιωσήφ και ο Φαραώ διέταξε να τον βγάλουν από τη φυλακή.
Ο Ιωσήφ ερμήνευσε το όνειρο του Φαραώ και σύμφωνα με αυτό "θα επέρχοντο στην Αίγυπτο 7 έτη αφθονίας τα οποία θα διαδέχονταν 7 έτη ανέχειας και ξηρασίας.". Ο Φαραώ έλαβε μέτρα για την αντιμετώπιση του κακού και παράλληλα διόρισε τον Ιωσήφ ως τοπικό άρχοντα (αμέσως ανώτερο μετά από τον ίδιο). Για να επανορθώσει το κακό που του είχε κάνει μνήστευσε τον Ιωσήφ με την κόρη του Πετεφρή Ασινέθ.
Αποσαφήνιση
Ωστόσο, ο Πετεφρής που αναφέρεται ως πατέρας της Ασινέθ στο Βιβλίο της Γενέσεως της Παλαιάς Διαθήκης αλλά και της Εβραϊκής Βίβλου, ήταν ιερέας στην αρχαία Αιγυπτιακή πόλη Ον και έτσι αρκετοί Βιβλικοί μελετητές τείνουν να πιστεύουν προς πρόκειται για δύο διαφορετικά πρόσωπα.
Παραπομπές
Κατηγορία:Πρόσωπα της Παλαιάς Διαθήκης
Σπύρος Καλούδης
Ο Σπύρος Καλούδης είναι Έλληνας πολιτικός.
Βιογραφικά στοιχεία
Γεννήθηκε το 1936 στους Αργυράδες Κέρκυρας. Σπούδασε νομικά και οικονομικά στο Πανεπιστήμιο Αθηνών.
Υπήρξε ιδρυτικό στέλεχος του ΠΑΣΟΚ, με το οποίο διετέλεσε βουλευτής Κέρκυρας από το 1981 ως το 1996, ενώ χρημάτισε και υφυπουργός Οικονομικών από τις 5 Φεβρουαρίου 1987 μέχρι τις 22 Ιουνίου 1988, στην δεύτερη κυβέρνηση του Ανδρέα Παπανδρέου.
Ως υφυπουργός Οικονομικών, προκάλεσε αίσθηση με την απόφαση του να πηγαίνει στο υπουργείο με λεωφορείο.
Πηγές
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Βουλευτές Κέρκυρας Κατηγορία:Έλληνες υφυπουργοί Οικονομικών Κατηγορία:Βουλευτές εκλεγμένοι με το ΠΑΣΟΚ
Άγαρ
Με τον τρόπο αυτό σώθηκε η Άγαρ και ο γιος της Ισμαήλ που παρέμειναν όμως για πολλά χρόνια στην έρημο μέχρι να μεγαλώσει ο Ισμαήλ όπου και έλαβε ως σύζυγό του την Φαράν γενόμενος έτσι πατέρας των Ισμαηλιτών, των αργότερα καλουμένων Αγαρηνών.
Πηγές
Αγαρ
Νεάπολη Πάτρας (παλιά συνοικία)
Ως Νεάπολη καλούταν κατά το 19ο αιώνα μια κεντρική γειτονιά της Πάτρας, πολύ κοντά στο ιστορικό κέντρο της πόλης, ευρισκόμενη βορείως του Βλατερού, σύμφωνα με πολεοδομικό σχέδιο της πόλης του Σταμάτη Βούλγαρη. Η ονομασία ωστόσο έπεσε σε αχρηστία και έπαψε να ακούγεται στην πόλη.
Λοιπά στοιχεία
Σήμερα στο νότιο τμήμα του οικιστικού ιστού της Πάτρας και εγγύς των Ζαρουχλαίικων, ανάντη του ποταμού Γλαύκου, υπάρχει συνοικία με ίδια ονομασία ακριβώς, η οποία ουδεμία σχέση έχει με την αναφερόμενη και δεν πρέπει να συγχέονται μεταξύ τους.
Βιβλιογραφία
Κατηγορία:Συνοικίες της Πάτρας
Μαργκαρά
Το Μαργκαρά (αρμενικά: Մարգարա, παλαιότερα γνωστό ως Μαργκαρά-Γκιοκ ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 1,482 κατοίκους.
Το Μαργκαρά οριοθετείται από τον ποταμό Αράξη, ο οποίος και αποτελεί φυσικό σύνορο μεταξύ της Αρμενίας και της Τουρκίας. Ρώσοι φρουροί και Αρμένιοι στρατιώτες πραγματοποιούν περιπόλους σε μόνιμη βάση.
Παραπομπές
Κατηγορία:Αγροτικές κοινότητες του Αρμαβίρ
Γιώργος Καπαχτσής
Ο Γιώργος Καπαχτσής (26 Φεβρουαρίου 1934 - 15 Νοεμβρίου 2015) ήταν Έλληνας δικηγόρος και πολιτικός από την Καστοριά, που διετέλεσε βουλευτής και νομάρχης. Υπηρέτησε ως ο πρώτος αιρετός Νομάρχης Καστοριάς από την 1η Ιανουαρίου 1995 ως τις 31 Δεκεμβρίου 2002.
Βιογραφία
Το 1994 εξελέγη ως ο πρώτος αιρετός Νομάρχης Καστοριάς με ποσοστό 53,47% από τον πρώτο γύρο. Επανεξελέγη το 1998 στον δεύτερο γύρο με ποσοστό 57,85%, επικρατώντας του Θ. Βραγγαλά (από το ΠΑΣΟΚ).
Είχε υπηρετήσει και ως δημοτικός σύμβουλος Καστοριάς.
Τον Φεβρουάριο του 2015 τραυματίστηκε σοβαρά σε τροχαίο ατύχημα,όταν χτυπήθηκε από ταξί στο κέντρο της Θεσσαλονίκης και απεβίωσε τον Νοέμβριο της ίδιας χρονιάς στο νοσοκομείο Παπαγεωργίου.
Με τη σύζυγό του, Σοφία Γαβριηλίδου, απέκτησαν 2 κόρες: τη Βενετία και την Όλγα.
Παραπομπές
Κατηγορία:Βουλευτές εκλεγμένοι με τη Νέα Δημοκρατία Κατηγορία:Νομάρχες Καστοριάς Κατηγορία:Βουλευτές Καστοριάς
Μιχάλης Φακίνος
Έργα
Κατηγορία:Έλληνες δημοσιογράφοι Κατηγορία:Έλληνες συγγραφείς
Ασπάλαθος
Ο ασπάλαθος (επιστημονική ονομάσια: Calicotome villosa, Καλυκοτόμη η εριότριχος) είναι φυτό της μεσογειακής χλωρίδας που ανήκει στην οικογένεια των Χεδρωπών, στα ψυχανθή. Είναι ένας πολυετής αγκαθωτός θάμνος με ύψος μέχρι 1,5 με 2 μέτρα. Ανθίζει στις αρχές της άνοιξης και τα άνθη του έχουν έντονο κίτρινο χρώμα και χαρακτηριστική οσμή. Αναπτύσσονται σε δέσμες ή βότρεις των 2 με 15 ανθών. Ο καρπός του είναι μικρός χεδρωπός και καλυμμένος γκριζόχρωμες τρίχες. Ο καρπός του τρώγεται από κατσίκες. Όταν οι βλαστοί ξεραθούν το καλοκαίρι μετατρέπονται σε σκληρά αγκάθια. Φύεται σε θαμνώνες σε ξηρές περιοχές με χαμηλό υψόμετρο.
Ο ασπάλαθος είναι επίσης γνωστός με τα ονόματα σπαλάχτρι, σπαλάθρι,ασπάλαθρος και ασφάλαθος. Το όνομα ασπάλαθος είναι αρχαίο και με αυτό περιγράφεται το φυτό από το Διοσκουρίδη. Θεωρείται ότι το όνομα προέρχεται γλωσσολογικά από κάποια άγνωστη προϊστορική γλώσσα της Μεσογείου. Οι αρχαίοι Έλληνες πίστευαν ότι με τους ασπαλάθους χτυπούσαν και τιμωρούσαν του τυράννους στον Άδη. Σε αυτήν την ιστορική αναφορά βασίζεται το τελευταίο ποίημα που έγραψε ο Γιώργος Σεφέρης στις 31 Μαρτίου 1971, το οποίο ονομάζεται «Επί Ασπαλάθων».
Εξωτερικοί σύνδεσμοι
Κατηγορία:Θάμνοι Κατηγορία:Ψυχανθή Κατηγορία:Μεσογειακή χλωρίδα κατηγορία:Μελιτοφόρα φυτά
English Basketball League
Η EBL συγκροτήθηκε το 2003 για να αντικαταστήσει την προγενέστερη National Basketball League και σήμερα οργανώνει διάφορα πρωταθλήματα ανδρών και γυναικών της ιεραρχικής πυραμίδας καλαθοσφαίρισης στη χώρα, με κορυφαία την Division 1 ανδρών και γυναικών. Κάτω από αυτήν υπάρχουν αρκετές μικρότερες κατηγορίες, με τις χαμηλότερες να δραστηριοποιούνται σε τοπικό επίπεδο.
Δεν υφίσταται σύστημα προβιβασμού-υποβιβασμού ανάμεσα στην EBL και το Βρετανικό Πρωτάθλημα της επαγγελματικής British Basketball League (BBL), η οποία λειτουργεί με το σύστημα δικαιόχρησης. Μολαταύτα πολλές ομάδες επέλεξαν τα τελευταία χρόνια να πραγματοποιήσουν το άλμα ανάμεσα στην EBL και την BBL, αναζητώντας μεγαλύτερο ανταγωνισμό και προβολή.
Εξωτερικοί σύνδεσμοι
Κατηγορία:Καλαθοσφαίριση στο Ηνωμένο Βασίλειο Κατηγορία:Εθνικά πρωταθλήματα καλαθοσφαίρισης
Αφρικανικός χρυσός λύκος
thumb|Canis anthus bea στον Κρατήρα Νγκορογκόρο, Τανζανία Ο αφρικανικός χρυσός λύκος (Canis anthus), γνωστός και ως αιγυπτιακό τσακάλι ή γκρίζο τσακάλι, είναι κυνίδης που προέρχεται από τη βόρεια και τη βορειοανατολική Αφρική. Το είδος είναι ο απόγονος ενός γενετικά αναμεμιγμένου κυνίδη με καταγωγή 72% από γκρίζο λύκο και 28% από αιθιοπικό λύκο. Το είδος είναι κοινό στη βορειοδυτική και βορειοανατολική Αφρική, συναντάται στη Σενεγάλη μέχρι την Αίγυπτο στα ανατολικά, σε εύρος που περιλαμβάνει το Μαρόκο, την Αλγερία, την Τυνησία και τη Λιβύη στα βόρεια ως τη Νιγηρία, το Τσαντ και την Τανζανία στο νότο. Είναι κυνίδης προσαρμοσμένος στην έρημο και είναι κοινός στις πεδιάδες και στις στέπες, συμπεριλαμβανομένων εκείνων που δεν έχουν άφθονο νερό. Στην οροσειρά του Άτλαντα, το είδος έχει παρατηρηθεί μέχρι και σε υψόμετρο 1.800 μέτρων. Είναι πρωτίστως θηρευτής, ο οποίος βάζει στο στόχαστρό του ασπόνδυλα και θηλαστικά μεγάλα όσο οι γαζελίτσες, αν και μερικές φορές πιάνει και μεγαλύτερα ζώα. Άλλα προϊόντα διατροφής περιλαμβάνουν τα πτώματα ζώων, τα ανθρώπινα απορρίμματα και τα φρούτα. Ο αφρικανικός χρυσός λύκος είναι μονογαμικός και έχει την περιοχή του, του οποίου η κοινωνική δομή περιλαμβάνει το μικρό που έχει χρονίσει να παραμένει με την οικογένεια για να βοηθήσει στο μεγάλωμα των μικρότερων κουταβιών των γονιών του.
Παραπομπές
Κατηγορία:Είδη ελαχίστης ανησυχίας (LC) Κατηγορία:Λύκος Κατηγορία:Θηλαστικά της Αφρικής
Νίκος Κεχαγιάς
Ο Νίκος Κεχαγιάς είναι πρώην ποδοσφαιριστής και νυν προπονητής, γεννημένος στις 21 Απριλίου 1969 στο Βόλο αλλά έζησε τα περισσότερα χρόνια της ζωής του στην Ξάνθη. Αγωνίστηκε για 20 χρόνια και ήταν διεθνής. Αποτελεί τον ρεκορμαν συμμετοχών της Α.Ο. Ξάνθη με 327 συμμετοχές.